CELEX: 62018CA0593
Language: hu
Date: 2019-11-28 00:00:00
Title: C-593/18. P. sz. ügy: A Bíróság (hetedik tanács) 2019. november 28-i ítélete – ABB Ltd, ABB AB kontra Európai Bizottság (Fellebbezés – Verseny – Kartellek – A földalatti és tengeralatti elektromos kábelek európai piaca – Projektek keretében történő piacfelosztás – Bizonyítási teher – Az ártatlanság vélelme – Az egyenlő bánásmód elve)

3.2.2020   
            
            
               HU
            
            
               Az Európai Unió Hivatalos Lapja
            
            
               C 36/11
            
         
      A Bíróság (hetedik tanács) 2019. november 28-i ítélete – ABB Ltd, ABB AB kontra Európai Bizottság
      (C-593/18. P. sz. ügy) (1)
      
      (Fellebbezés - Verseny - Kartellek - A földalatti és tengeralatti elektromos kábelek európai piaca - Projektek keretében történő piacfelosztás - Bizonyítási teher - Az ártatlanság vélelme - Az egyenlő bánásmód elve)
      (2020/C 36/14)
      Az eljárás nyelve: angol
      
         Felek
      
      
         Fellebbezők: ABB Ltd, ABB AB (képviselők: I. Vandenborre és M. Frese advocaten, S. Dionnet avocat)
      
         A másik fél az eljárásban: Európai Bizottság (képviselők: H. van Vliet, I. Zaloguin és I. Rogalski meghatalmazottak)
      
         Rendelkező rész
      
      
                  1)
               
               
                  A Bíróság az Európai Unió Törvényszéke 2018. július 12-i ABB kontra Bizottság ítélete (T-445/14, nem tették közzé, EU:T:2018:449) rendelkező részének 1) pontját hatályon kívül helyezi annyiban, amennyiben e pontban a Törvényszék elutasította az ABB Ltd és az ABB AB által benyújtott, [az EUMSZ 101. cikk] és az EGT-Megállapodás 53. cikkének alkalmazására vonatkozó eljárásban (AT.39610 – „erősáramú [helyesen: elektromos] kábelek” ügy) 2014. április 2-án hozott C(2014) 2139 final bizottsági határozat annyiban történő megsemmisítése iránti keresetet, amennyiben e határozat e társaságokat felelősnek nyilvánítja az EUMSZ 101. cikk és az Európai Gazdasági Térségről szóló, 1992. május 2-i megállapodás 53. cikkének azon megsértéséért, amely abban nyilvánult meg, hogy kollektíve megtagadták, hogy kiegészítőket szállítsanak a minimum 110 kV feszültségű és 220 kV-nál alacsonyabb feszültségű földalatti elektromos kábelekhez, továbbá hatályon kívül helyezi ezen ítélet rendelkező részének 2) pontját.
               
            
                  2)
               
               
                  A Bíróság a fellebbezést ezt meghaladó részében elutasítja.
               
            
                  3)
               
               
                  A Bíróság a C(2014) 21 39 final határozatot megsemmisíti annyiban, amennyiben e határozat az ABB Ltd-t és az ABB AB-t felelősnek nyilvánítja az EUMSZ 101. cikk és az Európai Gazdasági Térségről szóló, 1992. május 2-i megállapodás 53. cikkének azon megsértéséért, amely abban nyilvánult meg, hogy kollektíve megtagadták, hogy kiegészítőket szállítsanak a minimum 110 kV feszültségű és 220 kV-nál alacsonyabb feszültségű földalatti elektromos kábelekhez.
               
            
                  4)
               
               
                  Az ABB Ltd, az ABB AB az Európai Bizottság maga viseli az elsőfokú és a fellebbezési eljárásban felmerült saját költségeit.
               
            
         (1)  HL C 436., 2018.12.3.